Translate the text from Welsh to English.



 
Cafodd y prosiect AilGychwyn: Integreiddio Ffoaduriaid ei gyflwyno yng Ngholeg Caerdydd a'r Fro gan y Dirprwy Weinidog a’r Prif Chwip, Jane Hutt a’r Gweinidog Addysg, Kirsty Williams.


Bydd y gwasanaethau galw heibio penodol ar gael o ganolfannau ym mhedair ardal dosbarthu ffoaduriaid y Swyddfa Gartref yng Nghymru – sef yng Nghaerdydd, Abertawe, Casnewydd a Wrecsam.


Y canolfannau hyn, a fydd yn cael eu galw’n REACH\+, fydd y canolfannau ESOL (Saesneg ar gyfer Siaradwyr Ieithoedd Eraill) newydd. Byddant hefyd yn fannau canolog i ffoaduriaid fynd iddynt i gael cyngor a chymorth ehangach drwy’r prosiect AilGychwyn.


Bydd y canolfannau’n cynnig cymorth i fwy na 520 o bobl, er mwyn eu helpu i integreiddio i fywyd yng Nghymru; sicrhau bod hyfforddiant iaith ar gael iddynt; rhoi cymorth iddynt gael gwaith a gwella eu gwybodaeth am yr ardal yn lleol a’r diwylliant.


Bydd mentor yn cadw mewn cysylltiad yn rheolaidd â phawb er mwyn sicrhau eu bod yn gallu defnyddio gwasanaethau’r prosiect.


Dywedodd y Dirprwy Weinidog a’r Prif Chwip, Jane Hutt:



> “Mae Wythnos y Ffoaduriaid yn gyfle pwerus i ddangos bod Cymru’n genedl noddfa i bobl sy’n chwilio am le diogel. Bydd prosiect AilGychwyn yn cyflwyno rhaglen uchelgeisiol ond integredig i ffoaduriaid sydd wedi gwneud Cymru yn gartref iddynt.”
> 
> 
> “Mae’n hynod bwysig ein bod yn helpu pobl i gael gwaith a manteisio ar gyfleoedd addysg – bydd hyn nid yn unig o fudd i bobl a’u teuluoedd, ond i’n cymdeithas a’n heconomi ehangach.”


Coleg Caerdydd a’r Fro fydd yn arwain y gwaith o gyflwyno prosiect AilGychwyn, yn dilyn llwyddiant eu rhaglen gyntaf o ddarpariaeth sef REACH a gafodd ei lansio yn 2017\.


Dywedodd MaryAnn Hale, pennaeth REACH\+ Cymru:



> “Rydyn ni wrth ein bodd yng Ngholeg Caerdydd a’r Fro gael arwain y prosiect gwerthfawr hwn.
> 
> 
> “Bu’r effaith yng Nghaerdydd a Bro Morgannwg drwy REACH yn amlwg gyda dileu’r rhestri aros a’r ceisiadau deublyg ar gyfer ESOL. Mae’r dysgwyr wedi elwa’n fawr ar gael canolfan asesu ganolog a chronfeydd data ar gyfer darpariaeth ESOL ac mae hefyd wedi hybu cyfleoedd o ran cynnydd a llwybrau datblygu.
> 
> 
> “Mae’n fraint cael cyflwyno’r gwasanaeth hwn ar draws Cymru a chynnig cymorth arbenigol mwy penodol i ffoaduriaid gyda’r cymorth sydd wedi’i dargedu i helpu’r broses o’u hintegreiddio yn rhan o’n cymdeithas.”


Mae’r lansio hefyd yn cyd\-redeg ag Wythnos Addysg Oedolion.


Dywedodd y Gweinidog Addysg, Kirsty Williams:



> “Ni ddylai gallu rhywun i fanteisio ar addysg gael ei benderfynu gan eu hamgylchiadau personol. Addysg yw un o’r ffactorau mwyaf sy’n symbylu integreiddio cymdeithasol a symudedd ac mae chwalu’r rhwystrau i bobl fanteisio ar addysg bellach neu addysg uwch yn un o fy mhrif flaenoriaethau.
> 
> 
> “Bydd y canolfannau hyn sy’n rhoi cyfle i bobl alw heibio yn hwyluso mynediad i’r ystod eang o gyfleoedd sydd ar gael – o hyfforddiant ieithyddol i astudio cwrs prifysgol. Mae hyn yn hanfodol wrth ymgartrefu mewn gwlad newydd a’i gwneud yn gartref i chi.”


Mae’r prosiect sydd werth £2m yn derbyn cyllid o £1\.5m gan Gronfa Lloches, Mudo ac Integreiddio Awdurdod Cyfrifol y Deyrnas Unedig a hefyd £500,000 o arian cyfatebol gan Lywodraeth Cymru.







Translation:


 
The ReStart: Refugee Integration project was unveiled at Cardiff and Vale College, by Deputy Minister and Chief Whip Jane Hutt and the Minister for Education Kirsty Williams.


The dedicated drop\-in services will be available from hubs within the four Home Office refugee dispersal areas in Wales – Cardiff, Swansea, Newport and Wrexham.


The hubs, called REACH\+, will be the new bases for ESOL (English for Speakers of Other Languages) and will act as a central point for refugees to access a wider pool of advice and support via the ReStart project. 


The hubs will provide support to more than 520 people, helping them to integrate into Welsh life; to access language tuition; help with employment support and to further their local and cultural knowledge.


A mentor will maintain regular contact with everyone accessing services at the project.


Deputy Minister and Chief Whip Jane Hutt said:



> “Refugee Week is a powerful opportunity to show Wales is a nation of sanctuary for people seeking safety.
> 
> 
> “ReStart will deliver an ambitious but integrated support programme for refugees who have made Wales their home.
> 
> 
> “It’s extremely important we help people take up employment and education opportunities – this not only benefits people and their families but our wider society and economy.”


Cardiff and Vale College will be leading the roll\-out of ReStart, following the success of the first REACH provision, which was launched in 2017\. 


MaryAnn Hale, head of REACH\+ Wales, said:



> "Cardiff and Vale College are delighted to be leading on this valuable project.
> 
> 
> “The impact in Cardiff and the Vale of Glamorgan, through REACH, is evident with the eradication of ESOL waiting lists and duplicate applications. Learners have benefited hugely from having a central assessment hub and database for ESOL provision which has supported progression and pathway opportunities.
> 
> 
> “It is a privilege to be rolling this service out across Wales and to be offering more dedicated, specialist support to refugees with targeted support helping their integration into society."


The launch event also coincides with Adult Learners’ Week.


Minister for Education Kirsty Williams said:



> “Someone’s ability to benefit from education should not be determined by their personal circumstances. Education is one of the biggest drivers of social integration and mobility and breaking down barriers for people to access further or higher education is one of my top priorities.
> 
> 
> “These drop\-in hubs will support access to the wide range of opportunities available – from language tuition to studying at university – which is vital when settling in a new country and making that place your home.”


The £2m project is financed by £1\.5m from the UK Responsible Authority’s Asylum, Migration and Integration Fund and £500,000 match funding from the Welsh Government.